Inte el Judaismo, el mesia el ze un desendente de Re Davide, che el recostruirà ła nasion de Israełe e el recuperarà el regno de Davide, portando ła paze inte el mondo. El Cristianèzemo el consìdara che Jezù de Nazareth o Jezù Cristo el sìpia el mesia proclamà, oltre che èsar Fioło de Dio. La parola "cristo" ła deriva dal grego Χριστος, , tradusion letarałe de mesia. Cofà prova del so destin de mesia, i cristiani i prezenta el conpimento de łe profesie de l'Antigo Testamento inte ła persona de Jezù, i miràcułi, prodizi, pasion, morte, resuresion e sevente asension al paradizo. Inte el Judaismo, ła fede inte el mesia ebràego ła zera basada so ła revelasion de Dio, fata traverso el Torah o Leje de Dio. Ła ga guadagnà forsa inte ła catività babiłoneze. El profeta Izaia el gaveva za parlà de un personajo misteriozo, che el saria nasesto da na vèrzene: L'idea de un mesia divin no ła ghe ze finmente che no el ze rivà el cristianèzemo, i ebrei del i credeva che el saria sta un re onzesto che el garia portà ła paae e restabilio el stato de Israele. Par i ebrei de uncó, nisuni dei mesia parsi inte el corso dei sècołi el ze auténtego, parché no el sudisfa i recuizii de łe profesie. Inte el I secolo, durante l'ocupasion romana de ła Galilea e de ła Zudea, ghe zera sta vàrie figure mesiàneghe che łe predegava l'iminento rivo de un novo Regno.